TECHNINĖ SPECIFIKACIJA 
ŠILUMOS SIURBLIAI IR JŲ MONTAVIMAS
1. Pirkimo objektas: Šilumos siurblių įrangos komplektas su montavimo priedais. Keičiami susidėvėję šilumos siurbliai „Oras-vanduo“. Tiekėjas privalės atlikti naujų šilumos siurblių sistemos montavimą ir prijungimą prie esamo šilumos punkto, įskaitant pajungimą prie elektros skydo.
2. Prekių pristatymo ir darbų atlikimo vieta: Priekulės meno ir kultūros centras, adresu Turgaus g. 4, Priekulė.
3. Maitinimo tinklas: 380–415 V / 3 fazės / 50 Hz.
4. Pagrindiniai šilumos siurblių įrangos komplekto su montavimo priedais techniniai parametrai:
4.1. Šilumos siurblys su integruota vandens talpa (1 vnt.)
	Nr.
	Parametras
	Minimalūs reikalavimai 

	4.1.1
	Tipas
	Oras-vanduo, Split tipo (išorinis blokas + vidinė talpykla-stotelė) arba lygiavertis

	4.1.2
	Maitinimo šaltinis
	380–415 V / 3 Ph / 50 Hz

	4.1.3
	Šildymo galia* (A7/W35)
	Ne mažiau kaip 16.0 kW

	4.1.4
	Naudingumo koeficientas (COP) (A7/W35)
	Ne mažiau kaip 4.50 

	4.1.5
	Šildymo galia* 
(A-7/W35)
	Ne mažiau kaip 13.3 kW

	4.1.6
	Nominalioji vėsinimo galia (A35/W18)
	Ne mažiau kaip 14.9 kW

	4.1.7
	Energinio efektyvumo klasė
	Ne žemesnė kaip A+++ (tiekiant 35 °C) ir A++ (tiekiant 55 °C)

	4.1.8
	Šaltnešis (šaldymo agentas)
	Šaltnešis turi būti tinkamas siūlomam šilumos siurbliui, numatytas įrangos gamintojo techninėje dokumentacijoje ir atitikti galiojančių Europos Sąjungos bei Lietuvos Respublikos teisės aktų reikalavimus.

	4.1.9
	Kompresoriaus tipas
	Inverterinis kompresorius su moduliuojama šildymo galia, užtikrinantis automatinį galios reguliavimą pagal šildymo sistemos poreikį.

	4.1.10
	Integruota karšto vandens talpa
	Ne mažesnė nei 240 litrų (nerūdijančio plieno arba emaliuota su apsauginiu anodu)

	4.1.11
	Darbinės lauko temperatūros ribos
	Šildymo režime: nuo -25 °C iki +35 °C; Karšto vandens ruošime: nuo -25 °C iki +43 °C

	4.1.12
	Maksimali tiekiamo vandens temperatūra
	Ne žemesnė kaip +65 °C

	4.1.13
	Integruotas papildomas elektrinis šildytuvas 
	Nuo 3 kW iki 9 kW (trifazis)

	4.1.14
	Integruoti komponentai vidiniame bloke
	Inverterinis cirkuliacinis siurblys, išsiplėtimo indas (ne mažiau 8 l), srauto jungiklis, apsauginis vožtuvas (ne mažiau 3 bar), manometras, orlaidė


*Šildymo galios reikšmės turi būti deklaruotos nurodytomis bandymo sąlygomis pagal LST EN 14511 arba lygiavertį standartą.
4.2. Šilumos siurblys sieninis / be integruotos talpos (1 vnt.)
	Nr.
	Parametras
	Minimalūs reikalavimai 

	4.2.1
	Tipas
	Oras-vanduo, Split tipo (išorinis blokas + sieninis vidinis hidroblokas) arba lygiavertis

	4.2.2
	Maitinimo šaltinis
	380–415 V / 3 Ph / 50 Hz

	4.2.3
	Šildymo galia* (A7/W35)
	Ne mažiau kaip 16.0 kW

	4.2.4
	Naudingumo koeficientas (COP) (A7/W35)
	Ne mažiau kaip 4.50

	4.2.5
	Energinio efektyvumo klasė
	Ne žemesnė kaip A+++ (priimant 35 °C vandens temp.)

	4.2.6
	Šaltnešis (šaldymo agentas)
	Šaltnešis turi būti tinkamas siūlomam šilumos siurbliui, numatytas įrangos gamintojo techninėje dokumentacijoje ir atitikti galiojančių Europos Sąjungos bei Lietuvos Respublikos teisės aktų reikalavimus.

	4.2.7
	Darbinės lauko temperatūros ribos
	Šildymui: nuo -25 °C iki +35 °C

	4.2.8
	Integruotas elektrinis tenas
	Nuo 3 kW iki 9 kW (trifazis)

	4.2.9
	Kaskadinio valdymo palaikymas
	Šilumos siurblys turi būti suderinamas su pirmuoju šilumos siurbliu ir užtikrinti bendrą automatinį kaskadinį valdymą, įskaitant įrenginių paleidimą, stabdymą, apkrovos paskirstymą ir darbo režimų koordinavimą. Ryšio protokolas neribojamas, jei užtikrinamas reikalaujamas funkcionalumas.


* Šildymo galios reikšmės turi būti deklaruotos nurodytomis bandymo sąlygomis pagal LST EN 14511 arba lygiavertį standartą.
4.3. Akumuliacinė talpa (1 vnt.)
	Nr.
	Parametras
	Minimalūs reikalavimai 

	4.3.1
	Paskirtis
	Šildymo ir šaldymo sistemoms su šilumos siurbliais (hidraulinis atskyrimas ir energijos kaupimas)

	4.3.2
	Talpa
	Akumuliacinės talpos tūris – ne mažesnis kaip 100 litrų, tačiau turi būti parinktas pagal bendros šilumos siurblių sistemos hidraulinius reikalavimus, užtikrinant pakankamą vandens tūrį atitirpinimo ciklams ir stabilų sistemos veikimą. Tiekėjas turi pagrįsti parinktą talpos tūrį gamintojo techniniais dokumentais arba hidrauliniais skaičiavimais.

	4.3.3
	Medžiaga ir izoliacija
	Plienas, izoliuotas aukštos kokybės poliuretano (PU) izoliacija, energijos efektyvumo klasė ne žemesnė nei B

	4.3.4
	Darbinis slėgis
	Ne mažiau 3 bar



4.4. Šildymo kolektorius ir pamaišymo mazgas (3 kompl.)
	Nr.
	Įrangos dalis
	Reikalaujami parametrai ir funkcijos

	4.4.1
	Kolektorius 1 
(1 aukštas)
	Hidraulinis šildymo kolektorius be arba su integruotu hidrauliniu skirtuvu, pritaikytas bent 2 šildymo zonoms aptarnauti. Medžiaga: nerūdijantis plienas arba juodasis plienas su termoizoliaciniu kevalu arba lygiavertis. Pajungimai ne mažiau G 1" arba G 1 1/4".
Kolektorius 1 (1 aukštas)
Dydis: ne mažiau kaip 11 išvadų (vietų).
Debitomačiai: ne mažiau kaip 5 L/min (integruoti ant padavimo sijos).
Komplektacija:
Padavimo ir grįžimo sijos (nerūdijančio plieno arba žalvarinės arba lygiavertės, ne mažiau 1" arba 1¼" įvadas).
Ant grįžimo sijos – termostatiniai ventiliai (pritaikyti servopavaroms / aktuatoriams, jei prireiktų atskiro patalpų valdymo).
Orapūtės (automatiniai nuorintojai) ir drenažo/užpildymo ventiliai abiejuose sijų galuose.


	4.4.2
	Kolektorius 2 
(1 aukštas)
	Dydis: ne mažiau kaip 6 išvadai (vietos).
Debitomačiai: ne mažiau 5 L/min.
Komplektacija: Analogiška 1-am kolektoriui (su nuorintojais, drenažu ir balansavimo debitomačiais).


	4.4.3
	Kolektorius 3 
(2 aukštas)
	Dydis: ne mažiau kaip 9 išvadai (vietos).
Aprūpinami prietaisai: Antro aukšto kabinetų ir patalpų radiatoriai.
Debitomačiai: ne mažiau kaip 5 L/min.
Komplektacija: Analogiška 1-am ir 2-am kolektoriams.


	4.4.4
	Elektros maitinimas ir valdymo kabeliai
	Kad pamaišymo mazgai ir kolektorinė automatika veiktų sklandžiai, prie kiekvieno kolektoriaus / pamaišymo mazgo spintos būtina numatyti elektros maitinimą ir valdymo kabelius.

	4.4.5
	Pamaišymo mazgas
	Kompaktiškas šildymo kontūro pamaišymo mazgas su termoizoliacija. Į komplektą įeina:
• ne žemesnės kaip A++ klasės kintamo greičio cirkuliacinis siurblys;
• 3-eigis pamaišymo vožtuvas su elektrine pavara (valdoma 230V / 3-taškiu arba 0-10V signalu) arba lygiavertis;
• Termometrai tiekimo ir grįžimo linijose, atbulinis vožtuvas.


4.5. Patalpos termostatas su Wi-Fi ir valdymo aplikacija (App) (3 vnt.)
	Nr.
	Parametras
	Minimalūs reikalavimai / Reikalaujama reikšmė

	4.5.1
	Valdymas
	Integruotas Wi-Fi modulis, leidžiantis nutolusių parametrų valdymą išmaniuoju telefonu/planšete per iOS/Android programėlę (App).

	4.5.2
	Ekranas
	Šviečiantis LCD arba LED liečiamas ekranas su esamos ir nustatytos temperatūros atvaizdavimu.

	4.5.3
	Funkcionalumas
	Ne mažiau kaip 7 dienų programuojamas tvarkaraštis, grįžtamosios temperatūros korekcija, režimų (Heating/Cooling/Eco/Away) pasirinkimas.

	4.5.4
	Suderinamumas
	Galimybė jungti prie šilumos siurblio pagrindinės valdymo plokštės arba pamaišymo mazgo pavaros valdymo.



5. Preliminari šilumos siurblių pajungimo schema
Sistema pagal bivalentines ir dviejų temperatūrinių zonų rekomendacijas (su akumuliacine talpa, pamaišymo mazgu ir dviem šilumos siurbliais).
Šilumos siurblių kaskada: Du, ne mažiau kaip 16 kW, siurbliai veikia kartu arba pakaitomis. Jie šildo akumuliacinę talpą iki maksimalios tos dienos reikalingos temperatūros (pvz., 50 °C).
Akumuliacinė talpa: Veikia kaip hidraulinis skirtuvas (atskiria siurblių srautus nuo namo kontūrų srautų) ir šilumos buferis.
LAUKO ZONA                                        
                                                                                                      
    Lauko blokas 1  (≥16 kW 3F)                 Lauko blokas 2 (≥16 kW 3F)   
---------------|----------------------------------------------------|-------------------
Freono linija                          		Freono linija
---------------------------------------------------------------------------------------
                                                                                                      
Vidinis hidroblokas 1                                 Vidinis hidroblokas 2
(su integruota ≥240 l VDV talpa)                (Sieninis vidinis blokas)
                                         |                                                                |
--------------------------------------------------------

Akumuliacinė talpa
(Hidraulinis skirtuvas)

Kolektorius / Pagrindinis mazgas
|
+--------------------------+--------------------------+
                                                               
                                                              
                Radiatorių kolektorius 1      Radiatorių kolektorius 2        Radiatorių kolektorius 3
                          (≥6 vietų)                              (≥11 vietų)                                  (≥9 vietų)
1 pav. Preliminari šilumos siurblių pajungimo schema
Principinis veikimo aprašymas:
1. Pirmasis šilumos siurblys (su integruota talpa): Aptarnauja šildymo/vėsinimo poreikį bei per integruotą perjungimo 3-eigį vožtuvą (arba lygiavertį) teikia prioritetą karšto buitinio vandens (KBV) ruošimui integruotoje ≥240 l talpoje.
2. Antrasis šilumos siurblys (≥16 kW 3F): Dirba kaskadoje/paraleliai su pirmuoju siurbliu, kad užtikrintų bendrą reikiamą šiluminį našumą (iki 32 kW) piko metu.
3. Akumuliacinė talpa: Atlieka hidraulinio skirtuvo ir šilumos akumuliatoriaus vaidmenį, užtikrindama minimalų reikiamą vandens tūrį sistemoje, atitirpinimo ciklus (defrost) ir išvengdama dažno siurblių junginėjimosi.
4. Kolektorius ir pamaišymo mazgas: Paskirsto srautus į skirtingos temperatūros šildymo kontūrus.
Hidraulinės schemos parengimas
Techninėje specifikacijoje pateikta šilumos siurblių pajungimo schema yra principinė ir informacinio pobūdžio.
Tiekėjas, prieš pradėdamas montavimo darbus, privalo parengti ir su Užsakovu suderinti galutinę šilumos siurblių sistemos hidraulinę schemą, atsižvelgdamas į siūlomos įrangos gamintojo techninius reikalavimus, esamos šildymo sistemos parametrus ir skirtingų temperatūrinių zonų poreikius.
Hidraulinėje schemoje turi būti numatytas dviejų šilumos siurblių kaskadinis veikimas, akumuliacinės talpos, radiatorių kolektorių, pamaišymo mazgų, cirkuliacinių siurblių, reguliavimo, balansavimo ir apsauginės armatūros išdėstymas bei tarpusavio sujungimas.
Tiekėjas privalo užtikrinti, kad parengtas hidraulinis sprendinys būtų techniškai suderintas, užtikrintų tinkamą šildymo sistemos veikimą ir atitiktų įrangos gamintojų rekomendacijas.
Visos hidraulinės schemos parengimo ir suderinimo išlaidos turi būti įskaičiuotos į tiekėjo pasiūlymo kainą.
6. Elektros maitinimo įrengimo ir prijungimo darbai 
6.1. Trifazio elektros maitinimo įrengimas
Šiuo metu katilinėje, kurioje numatoma montuoti šilumos siurblius, nėra įrengto trifazio elektros maitinimo įvado.
Tiekėjas privalo savo sąskaita įrengti naują trifazę (ne mažiau kaip 400 V, 50 Hz) elektros maitinimo liniją nuo esamo pastato pagrindinio elektros skirstomojo skydo iki šilumos siurblių įrengimo vietos, įskaitant visus reikalingus elektros instaliacijos, kabelių tiesimo, prijungimo ir kitus susijusius darbus.
6.2. Elektros maitinimo linijos ir apsaugos įrangos reikalavimai
Tiekėjas privalo parinkti ir sumontuoti tinkamo skerspjūvio elektros maitinimo kabelius, elektros skirstomąjį skydelį, automatinius jungiklius, apsaugos ir valdymo įtaisus bei kitus elementus, būtinus saugiam ir tinkamam abiejų šilumos siurblių, papildomų elektrinių šildytuvų, cirkuliacinių siurblių ir automatikos veikimui.
Elektros instaliacijos ir apsaugos įrangos parametrai turi būti parinkti atsižvelgiant į siūlomos įrangos gamintojo reikalavimus, faktines elektros apkrovas, esamos elektros instaliacijos technines galimybes ir galiojančių teisės aktų reikalavimus.
6.3. Darbų apimtis ir kaina
Į tiekėjo pasiūlymo kainą privalo būti įtraukti visi trifazio elektros maitinimo linijos įrengimui reikalingi darbai, medžiagos, įranga, elektros instaliacijos patikrinimai, bandymai ir prijungimas prie šilumos siurblių sistemos.
Tiekėjas privalo užtikrinti, kad atlikus darbus šilumos siurblių sistema būtų tinkamai prijungta prie elektros tinklo ir parengta saugiai eksploatuoti.
Atlikus darbus Užsakovui turi būti pateikti privalomi elektros instaliacijos patikrinimų ir matavimų dokumentai.
7. Aplinkos apsaugos reikalavimai
7.1. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.2 ir 4.4.4.5 papunkčiais. Šiame skyriuje nustatyti aplinkos apsaugos kriterijai taikomi kaip techninės specifikacijos ir sutarties vykdymo reikalavimai.
7.2. Energijos vartojimo efektyvumas. Siūlomų šilumos siurblių sezoninio patalpų šildymo energijos vartojimo efektyvumo klasė turi būti ne žemesnė kaip A+++, esant 35 °C tiekiamo vandens temperatūrai, ir ne žemesnė kaip A++, esant 55 °C tiekiamo vandens temperatūrai. Atitiktį šiam reikalavimui tiekėjas turi pagrįsti gamintojo techniniais dokumentais, energijos vartojimo efektyvumo etikete arba kitu lygiaverčiu dokumentu.
7.3. Atliekų tvarkymas. Tiekėjas privalo užtikrinti, kad vykdant sutartį susidariusios atliekos, įskaitant demontuotą katilinės įrangą, vamzdynus, metalines dalis, elektros ir elektroninės įrangos atliekas, pakuotes ir kitas remonto bei montavimo metu susidariusias atliekas, būtų rūšiuojamos ir tvarkomos Lietuvos Respublikos atliekų tvarkymą reglamentuojančių teisės aktų nustatyta tvarka. Atliekos turi būti perduodamos teisę tvarkyti atitinkamos rūšies atliekas turintiems atliekų tvarkytojams. Tiekėjas, Užsakovui pareikalavus, privalo pateikti dokumentus, patvirtinančius vykdant sutartį susidariusių atliekų perdavimą teisę jas tvarkyti turintiems atliekų tvarkytojams.
8. Bendrieji reikalavimai
8.1. Reikalavimai tiekiamai įrangai
Visa tiekiama įranga turi būti nauja, nenaudota, neeksploatuota, techniškai tvarkinga, atitinkanti gamintojo nustatytus techninius parametrus ir galiojančių teisės aktų bei taikomų standartų reikalavimus. Įrangai turi būti užtikrinta atsarginių dalių tiekimo ir techninio aptarnavimo galimybė garantiniu laikotarpiu.
Šilumos siurblių lauko blokų šilumokaičiai turi būti su gamykline apsauga nuo korozijos.
Atlikus montavimo darbus, Užsakovui turi būti pateikti šilumos siurblių montavimo, eksploatavimo ir techninės priežiūros dokumentai lietuvių kalba, ES atitikties deklaracijos bei kiti privalomi įrangos dokumentai.
8.2. Esamos įrangos demontavimas ir sutvarkymas
Tiekėjas privalo savo sąskaita demontuoti esamus, keičiamus šilumos siurblius ir kitą įrangą, kurios pašalinimas būtinas naujai šilumos siurblių sistemai įrengti, įskaitant susijusius vamzdynus, elektros ir valdymo jungtis bei kitus nebereikalingus komponentus.
Demontavimo darbai turi būti atliekami saugiai, nepažeidžiant išsaugomų pastato inžinerinių sistemų ir konstrukcijų. Prieš demontuojant įrangą, turi būti tinkamai pašalintas ir pagal galiojančių teisės aktų reikalavimus sutvarkytas joje esantis šaltnešis (šaldymo agentas), jeigu toks yra.
Demontuota įranga ir susidariusios atliekos turi būti išvežtos iš objekto ir perduotos teisę tvarkyti atitinkamos rūšies atliekas turintiems atliekų tvarkytojams, vadovaujantis galiojančiais atliekų tvarkymo reikalavimais.
Baigus demontavimo ir montavimo darbus, tiekėjas privalo sutvarkyti darbų atlikimo vietą ir pašalinti susidariusias atliekas.
Visos su esamos įrangos demontavimu, šaltnešio sutvarkymu, atliekų išvežimu ir perdavimu atliekų tvarkytojams susijusios išlaidos turi būti įskaičiuotos į tiekėjo pasiūlymo kainą.
8.3. Įrangos montavimas, paleidimas ir bandymai
Tiekėjas privalo atlikti visus šilumos siurblių sistemos montavimo, prijungimo, paleidimo ir derinimo darbus, vadovaudamasis įrangos gamintojų instrukcijomis, parengta ir su Užsakovu suderinta hidrauline schema bei galiojančių teisės aktų reikalavimais.
Tiekėjas privalo užtikrinti tinkamą šilumos siurblių, akumuliacinės talpos, radiatorių kolektorių, pamaišymo mazgų, cirkuliacinių siurblių ir automatikos tarpusavio suderinamumą bei veikimą.
Šilumos siurblių išorinių blokų kondensato nuvedimas turi būti įrengtas taip, kad nesusidarytų vandens kaupimosi ar užšalimo rizika ir nebūtų daroma žala pastato konstrukcijoms.
Baigus montavimo darbus, tiekėjas privalo atlikti sistemos paleidimą, reguliavimą ir veikimo patikrinimą, įskaitant:
· šildymo sistemos sandarumo patikrinimą;
· šilumnešio srautų ir hidraulinio balansavimo patikrinimą;
· abiejų šilumos siurblių kaskadinio veikimo patikrinimą;
· skirtingų temperatūrinių zonų reguliavimo patikrinimą;
· karšto vandens ruošimo funkcijos patikrinimą;
· cirkuliacinių siurblių, pamaišymo vožtuvų ir automatikos veikimo patikrinimą;
· elektros instaliacijos saugos patikrinimus ir privalomus matavimus.
Atliktų paleidimo, derinimo ir bandymų rezultatai turi būti įforminti dokumentais ir perduoti Užsakovui.
8.4. Užsakovo darbuotojų mokymai
Tiekėjas privalo savo sąskaita darbų atlikimo vietoje organizuoti vienkartinius ne mažiau kaip 2 (dviejų) Užsakovo darbuotojų mokymus apie sumontuotos šilumos siurblių sistemos naudojimą ir priežiūrą.
Mokymų metu darbuotojai turi būti supažindinti su šilumos siurblių valdymu, šildymo temperatūrų nustatymu, kaskadinio veikimo principais, karšto vandens ruošimu, sistemos darbo režimais, pagrindiniais priežiūros veiksmais ir dažniausiai pasitaikančių sutrikimų atpažinimu.

8.5. Garantija ir garantinis aptarnavimas
Tiekiamai šilumos siurblių įrangai turi būti suteikta ne trumpesnė kaip 24 mėnesių garantija nuo darbų priėmimo–perdavimo akto pasirašymo dienos.
Montavimo darbams taikomi Lietuvos Respublikos teisės aktuose nustatyti garantiniai terminai, kurie negali būti trumpesni už privalomus įstatymuose numatytus terminus.
Garantiniu laikotarpiu tiekėjas privalo savo sąskaita pašalinti dėl įrangos ar atliktų darbų trūkumų atsiradusius gedimus, įskaitant reikalingų atsarginių dalių tiekimą, remonto darbus ir specialistų atvykimą į objektą.
Garantinis aptarnavimas taip pat turi apimti nemokamas konsultacijas telefonu ir gamintojo teikiamus programinės įrangos atnaujinimus, būtinus tinkamam sistemos veikimui.
Garantiniu laikotarpiu tiekėjas privalo atlikti gamintojo nustatytą privalomą periodinę techninę priežiūrą, reikalingą garantijos galiojimui išsaugoti. Šios priežiūros darbai ir su jais susijusios išlaidos turi būti įskaičiuoti į tiekėjo pasiūlymo kainą.
Tiekėjas pasiūlyme arba iki darbų priėmimo–perdavimo akto pasirašymo turi pateikti gamintojo nustatytos privalomos techninės priežiūros periodiškumą ir darbų aprašymą.

8.6. Darbų atlikimo terminas
Visi šilumos siurblių sistemos įrangos pristatymo, montavimo, elektros maitinimo įrengimo, hidraulinio prijungimo, automatikos suderinimo, paleidimo, derinimo ir bandymų darbai turi būti atlikti per 30 kalendorinių dienų nuo sutarties įsigaliojimo dienos.
Į darbų atlikimo terminą įskaičiuojamas visų reikalingų medžiagų ir įrangos pristatymas, montavimas, sistemos paleidimas, veikimo patikrinimas, Užsakovo darbuotojų mokymai ir privalomų dokumentų perdavimas.
Darbai laikomi baigtais, kai visa numatyta įranga yra sumontuota, sistema tinkamai veikia, atlikti būtini bandymai, pateikti reikalaujami dokumentai ir pasirašytas darbų priėmimo–perdavimo aktas.
PASTABOS:
1. Jeigu techninėje specifikacijoje ar kituose pridedamuose pirkimo dokumentuose nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekės ženklas, patentas, tipai, konkreti kilmė ar gamyba, standartas, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti (toliau šioje pastraipoje – nurodymas), jis yra tik informacinio pobūdžio ir yra laikytina, kad toks nurodymas yra pateiktas kartu su žodžiais „arba lygiavertis“ jie yra tik informacinio pobūdžio ir tiekėjas gali siūlyti lygiavertį objektą nurodytajam.
2. Jeigu pirkimo dokumentuose yra nurodomas standartas, techninis liudijimas ar bendrosios techninės specifikacijos (toliau šioje pastraipoje – nurodymas), tai yra laikytina, kad toks nurodymas yra pateiktas kartu su žodžiais „arba lygiavertis“.
3. Jeigu tiekėjas teikdamas pasiūlymą numato, kad jis tieks lygiaverčius sprendinius, tai jis apie tai turi papildomai pažymėti pasiūlyme ir kartu su pasiūlymu pateikti lygiavertiškumą įrodančius dokumentus.

Rengėjas: Lina Balčiauskienė, prekių ir paslaugų pirkimo specialistė, Priekulės meno ir kultūros centras, tel. +370 67842266.
